L'Alcaldessa d'Alaquàs visita la parada dels joves emprenedors de l'IES Clara Campoamor instal·lada al Mercat Municipal
06/06/2013

# L'Alcaldessa d'Alaquàs visita la parada dels joves emprenedors de l'IES Clara Campoamor instal·lada al Mercat Municipal

*   06/06/2013
*   [Imprimir](#)
*   Compartir
*    https://www.alaquas.org/documento.asp?id\_do=13844

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F13844%2F0&title=Ajuntament%20d%27Alaqu%C3%A0s.%20Premsa.L%27Alcaldessa%20d%27Alaqu%C3%A0s%20visita%20la%20parada%20dels%20joves%20emprenedors%20de%20l%27IES%20Clara%20Campoamor%20instal%C2%B7lada%20al%20Mercat%20Municipal)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/13844/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2013/2/13844/06062013dsc01629_Form_4.jpg)](https://www.alaquas.org/ficheros/documentos/2013/2/13844/06062013dsc01629_Form_10.jpg "<a href='https://www.alaquas.org/ficheros/documentos/2013/2/13844/06062013dsc01629_Form_10.jpg' target=_blank><i class='fa fa-external-link' aria-hidden='true'></i>.L'Alcaldessa d'Alaquàs visita la parada dels joves emprenedors de l'IES Clara Campoamor instal·lada al Mercat Municipal</a>")

Els joves han venut al llarg dels últims mesos al Mercat Municipal com una activitat que forma part del projecte educatiu del centre per fomentar la iniciativa empresarial.

L'alcaldessa d'Alaquàs, Elvira García Campos i el president de l'Associació de Comerciants d'Alaquàs CAdA, Salvador Ballesteros, han visitat aquest matí la parada que els joves emprenedors de l'IES Clara Campoamor ténen instal·lada al Mercat Municipal per vendre els productes de la seua cooperativa i projecte escolar "Persones de Confiança".

Es tracta d'una empresa creada pels alumnes de quart d'ESO de l'Institut Clara Campoamor i que ha estat posada en marxa per tercer any consecutiu com a part d'un projecte educatiu de l'institut per fomentar la iniciativa empresarial entre els joves.

Es tracta d'un projecte escolar sense ànim de lucre que es dedica a la venda de productes realitzats pels mateixos alumnes així com a la venda productes cultivats a l'hort escolar de l'Institut. Els beneficis aniran destinats a un projecte de solidaritat.

El projecte té com a objectiu fer comprendre a l'alumnat el concepte d'empresa així com valorar el paper de la persona emprenedora com a agent creador de riquesa i motor econòmic. Ajudats també per l'Agència de Desenvolupament Local d'Alaquàs i pel departament de creació d'empreses de l'Ajuntament d'Alaquàs, els joves han pogut conèixer de primera mà els requisits necessaris per a la creació d'una empresa així com la forma de gestionar una empresa. A més, s'han inscrit a la Associació de Comerciants d'Alaquàs, CAdA.